Abin da Sanata Dino Melaye ya fada jiya ya tabbata yau
Kalaman Sanata Melaye sun zama gaskiya bayan an fara shirin tsige CJ a Kogi
4 months ago 2773 views by Muhammad Malumfashi
A jiya ne Litinin ne Sanata Dino Melaye mai wakiltar yankin Kogi ta yamma a majalisar dattawan Najeriya yace ana shirin tsige Alkalin Alkalan jihar Kogi watau Alkali mai shari’a Nasiru Ajanah.
Dino Melaye ya bayyana cewa gwamnatin jihar Kogi ta kudiri niyyar yin waje da babban Alkalin jihar a cikin farkon makon nan. Sanata Melaye yayi wannan magana ne a shafin sa na sada zumunta na yanar gizo na Tuwita.
Melaye ya bayyana wannan ne a Ranar 4 ga Watan Afrilun 2019, yana mai takaicin halin da jihar ta shiga. Sanatan yace a jiya ne gwanatin jihar Kogi ta ba kakakin majalisar dokoki umarnin ya sauke CJ Nasiru Ajanah yau dinnan.
Fitaccen ‘dan majalisar ya nuna cewa za su tsaya tsayin-daka wajen ganin cewa gwamnatin Yahaya Bello ba tayi nasarar sauke babban Alkalin jihar ba. Tuni dai wasu su ka fara zanga-zanga domin nuna rashin amincewar su.
KU KARANTA: Majalisa ta bayyana ranar da ake sa rai kasafin kudin 2019 zai soma aiki
Sai dai a yau kwatsam majalisar jihar ta Kogi ta wayi gari da batun sauke Mai shari’a Nasiru Ajanah daga kan kujerar Alkalin Alkalai inda ta zarge sa da aikata laifuffuka da su ka sabawa ka’idar aikin shari’a a Najeriya.
Marasa rinjaye a majalisar sun yi yunkurin dakatar da wannan yunkuri a zaman da aka yi sai kakakin majalisar yayi watsi da wannan roko. Kafin yau dai dama Emmanuel Waniko ya zargi gwamnan jihar da kitsa wannan shiri.
Majalisar ta kuma nemi gwamnatin jihar Kogi ta cigaba da biyan ma’aikatan shari’a albashin su. Kwanaki kun ji cewa rashin albashin yayi sanadiyyar mutuwar wani Ma’aikaci a Jihar Kogi.
an hour ago 6970 views
Buhari da Obasanjo sun hadu karo na farko bayan zabe (hoto)